Lietuvos Respublikos ambasada Suomijos Respublikoje

**AKTUALIOS EKONOMINĖS INFORMACIJOS SUVESTINĖ**

2024 m. lapkričio 7 d.

|  |  |  |
| --- | --- | --- |
| Data | Pateikiamos informacijos apibendrinimas | Informacijos šaltinis |
| Lietuvos ekonominiam saugumui aktuali informacija  |
| 2024-10-21 | **Suomijos ginklų eksportas pernai siekė 333 mln. EUR vertę**, o tai yra didžiausias nuo 2002 m. Fiksuotas beveik 80 mln. EUR padidėjimas, palyginti su praėjusiais metais, 85 % karinių prekių buvo eksportuojama į ES šalis, **daugiausiai į Švediją, Latviją ir Lietuvą**. Civiliniai ginklai daugiausiai eksportuojami į JAV, Kanadą ir Australiją. Suomija taip pat išdavė rekordiškai aukštą 667 mln. EUR vertės ginklų eksporto licencijų kiekį. | [Demokraatti](https://mundus-international.com/so/afPAoUlhl/c?w=IBWXJNsfHSbZn7RC_mmOJDseZUw8XFTTVL4aifKg6rM.eyJ1IjoiaHR0cHM6Ly9kZW1va3JhYXR0aS5maS9zYWZlci1nbG9iZS1zdW9tZW4tYXNldmllbnRpLXV1c2lpbi1lbm5hdHlzbHVrZW1paW4tc3V1cmltcGluYS1vc3RhamluYS1ldS1tYWF0IiwiciI6ImE3OTM2MjFkLTdmYjItNGFiMC04MzUzLTMyMThiNzk5ZjcxMiIsIm0iOiJtYWlsIiwiYyI6IjVlNWQ3ZDAzLTQyYzAtNDhiMi1iMjgyLTEzYzdhMzgyMzBkMCJ9); [Hufvudstadsbladet;](https://mundus-international.com/so/afPAoUlhl/c?w=MnxPS2wEnvYno6F6PW1cg1qE6aW9P681PnF2vzOAs78.eyJ1IjoiaHR0cHM6Ly93d3cuaGJsLmZpLzIwMjQtMTAtMjEvZmlubGFuZHMtbWlsaXRhcmEtZXhwb3J0LXJla29yZGhvZy8iLCJyIjoiYTc5MzYyMWQtN2ZiMi00YWIwLTgzNTMtMzIxOGI3OTlmNzEyIiwibSI6Im1haWwiLCJjIjoiNWU1ZDdkMDMtNDJjMC00OGIyLWIyODItMTNjN2EzODIzMGQwIn0) |
| 2024-10-10 | Didžiausia Suomijos energetikos **kompanija „Fortum“ susidūrė su kasdienėmis kibernetinėmis atakomis ir kibernetinio saugumo pažeidimais**. Be to, prie „Fortum“ energetikos objektų buvo pastebėta įtartina dronų veikla ir asmenys. Bendrovė taip pat neseniai patyrė palydovinio ryšio sutrikimų ir paprašė Suomijos valdžios institucijų atlikti tyrimą. Panašūs incidentai įvyko „Fortum“ energetikos objektuose Švedijoje, nors operacijos nebuvo smarkiai paveiktos. Suomijos policija atlieka daugybę šių incidentų netoli ypatingos svarbos infrastruktūros objektų tyrimų.  | [Finland’s Top Power Utility Targeted With Daily Cyber Attacks | OilPrice.com](https://oilprice.com/Latest-Energy-News/World-News/Finlands-Top-Power-Utility-Targeted-With-Daily-Cyber-Attacks.html) |
| Bendra akreditacijos valstybių ekonominė informacija |
| 2024-10-09 | **Suomijos transporto ir komunikacijų bei finansų ministerijos pradeda visapusišką transporto apmokestinimo ir finansavimo reformą**, kurioje daugiausia dėmesio skiriama kelių ir geležinkelių transportui, taip pat viešųjų finansų tvarumui ir nacionalinių bei ES taršos mažinimo tikslų pasiekimui. Pasak ministerijų, reformą skatina didėjanti transporto tinklo remonto skola. Transporto apmokestinimas, tradiciškai pagrįstas fiskaliniais ir aplinkosaugos tikslais, susilpnėjo dėl perėjimo prie mažai teršiančių transporto priemonių ir mokesčių sumažinimo. Siekiant išspręsti šią problemą, didinami transporto priemonių mokesčiai elektromobiliams bei hibridiniams automobiliams kasmet didės apie 80 eurų. Pirmasis kompleksinės transporto mokesčių reformos etapas prasidės lapkritį, kai abi ministerijos parengs esamos transporto kainodaros analizę. Antrasis etapas prasidės 2025 m. rugpjūtį, kai bus sudaryta valstybės tarnybos darbo grupė, kuri nustatys ir įvertins reformų galimybes. | <https://www.kauppalehti.fi/uutiset/jattiuudistus-alkaa-suomessa-autoilun-verotus-taysremonttiin/30b874a3-ac3c-48b0-b138-e8aef49623e5> ; <https://vm.fi/-/194055633/liikenteen-verotuksen-ja-rahoituksen-kokonaisuudistus-kayntiin> |
| 2024-10-08 | Suomijos pramonininkų konfederacijos parengtoje ataskaitoje **apskaičiuota galima žaliųjų investicinių projektų nauda** **Suomijos ekonomikai**. Joje teigiama, kad planuojamos žaliosios pereinamojo laikotarpio investicijos padidintų Suomijos BVP keliais milijardais, net jei būtų įgyvendinta tik dalis jų. Taipogi, padidėtų užimtumas ir pajamos iš mokesčių – kasmet būtų įdarbinama apie 12000 darbuotojų, pelno mokesčių pajamos per metus padidėtų maždaug 170 mln. EUR, o nekilnojamojo turto mokesčio pajamos – 330 mln. EUR. | <https://yle.fi/a/74-20116586> |
| 2024-10-09 | **Suomijos įmonių nuomonė apie ekonominę situaciją pagerėjo, pasak Suomijos prekybos rūmų**. Tarp atsakiusiųjų įmonių 35 % pranešė apie savo pajamų padidėjimą, palyginti su praėjusiais metais. 27% respondentų tikisi, kad per ateinančius šešis mėnesius užsakymų apimtis augs, o 22% tikisi mažėjimo. Vis dėlto 40% respondentų mano, kad jų užsakymų apimtys mažesnės nei prieš metus, o kiek mažiau nei ketvirtadalis respondentų situaciją vertino kaip geresnę.Suomijos įmonės „OP Financial Group“ ekonomistai prognozuoja, kad **Suomijos ekonomika ir toliau atsigaus, o kitais metais tikimasi augimo paspartėjimo**. Nors prognozuojama, kad 2024 m. BVP dėl prastesnių rezultatų metų pradžioje sumažės 0,5 %, 2025 m. augimas vėl sugrįš ir padidės 2%. „OP“ ekonomistai daro prielaidą, kad statybų sektorius pasiekė žemiausią tašką, o investicijos į statybas ateinančiais metais tikimasi pastebimai augs. Remiantis prognozėmis, struktūrinio nedarbo ar valstybės deficito disbalanso šie pokyčiai nesumažina. | <https://www.hs.fi/talous/art-2000010750451.html> ; <https://yle.fi/uutiset/lyhyesti/74-20116769> ; <https://www.is.fi/taloussanomat/art-2000010750435.html>;<https://www.kauppalehti.fi/uutiset/op-suomen-talouden-elpymisen-vauhti-kiihtyy/610cc59a-6eb2-43b9-985d-6682646bee89>  |
| 2024-10-16 | **Suomijos bendrovė „Steady Energy“ tampa viena pagrindinių įmonių kuriant mažus modulinius branduolinius reaktorius (SMR) Europos Sąjungoje**. „Steady Energy“, bendradarbiaudama su prancūzų įmone „Calogena“, yra mažų modulinių reaktorių (SMR) projekto „City Heat“ dalis, kurio pagrindinis dėmesys skiriamas mažų reaktorių, visų pirma šilumos gamybai, skirtų centralizuoto šildymo sistemoms, kūrimui. Jų įtraukimas į Europos mažų branduolinių reaktorių pramonės aljansą laikomas svarbiu įvykiu, kuris padidina matomumą ir suteikia galimybę gauti finansinę ES paramą. Bendrovė turi susitarimus planuoti reaktorius Helsinkyje ir Kuopio mieste Suomijoje. „Steady Energy“ veikla apima reaktorių projektavimą, o klientai, pavyzdžiui, savivaldybės ar pramonės subjektai, suranda potencialias vietas ir finansuoja įrenginius. | <https://www.hbl.fi/2024-10-16/finskt-foretag-utvecklar-karnkraft-i-eu/> |
| 2024-10-21 | **ES Žemės ūkio ir žuvininkystės taryba nustatė žvejybos kvotas Baltijos jūroje 2025 m.**: prieš susitikimą daugiausiai nesutarimų kilo tarp Švedijos ir Suomijos ministrų dėl skirtingų silkių žvejybos kvotų. Švedijos kaimo reikalų ministras laikėsi ribojančios pozicijos, siekdamas mažesnių kvotų, o Suomijos žemės ūkio ir miškų ūkio ministrė S. Essayah teigė, kad pagal mokslinius tyrimus galima didinti silkių žvejybą. Galiausiai, ES taryboje nutarta padidinti silkių kvotą 108%, kai šprotų kvotų sumažinta 36%, o lašišos – 31% Baltijos jūros baseine. Įtampos tarp Švedijos ir Suomijos kilo ir pernai, kai Suomija nepritarė siūlymui visiškai uždrausti eršketų žvejybą, galiausiai buvo sutarta sumažinti kvotas. Nepaisant nesutarimų dėl žuvų išteklių, abi šalys vieningai pasisakė už didesnę ruonių ir kormoranų medžioklę, kuri, jų teigimu, labai išeikvoja žuvų populiacijas | [Hufvudstadsbladet](https://mundus-international.com/so/afPAoUlhl/c?w=4pwheqkgV2Gug1j-8ruw7TbWHK7d1bnyvlFaYmWvUVA.eyJ1IjoiaHR0cHM6Ly93d3cuaGJsLmZpLzIwMjQtMTAtMjEvc3Ryb21taW5na3JpZy1tZWxsYW4tc3ZlcmlnZS1vY2gtZmlubGFuZC8iLCJyIjoiOTg5NjZlNTgtY2MxMS00ODdjLWEzN2EtZmVhYzdjNmM3YzNmIiwibSI6Im1haWwiLCJjIjoiNWU1ZDdkMDMtNDJjMC00OGIyLWIyODItMTNjN2EzODIzMGQwIn0); [Iltasanomat](https://mundus-international.com/so/a0PAtx0rp/c?w=y49KmRRwz7YqSbe1l4dBqbKpa8TiUeoLMlVTUmBR_ww.eyJ1IjoiaHR0cHM6Ly93d3cuaXMuZmkvcG9saXRpaWtrYS9hcnQtMjAwMDAxMDc3ODk4MS5odG1sIiwiciI6IjViOTkzNTg4LTdjYzktNDZhMy04NzhlLWRkMDE2ZDIyNTU0ZSIsIm0iOiJtYWlsIiwiYyI6IjVlNWQ3ZDAzLTQyYzAtNDhiMi1iMjgyLTEzYzdhMzgyMzBkMCJ9); [Yle](https://mundus-international.com/so/a0PAtx0rp/c?w=DIG7dCw8fhy49qFDmLoVDv0sd3Y4qRnpODPBbFXxNmM.eyJ1IjoiaHR0cHM6Ly95bGUuZmkvYS83NC0yMDExOTQwNCIsInIiOiI1Yjk5MzU4OC03Y2M5LTQ2YTMtODc4ZS1kZDAxNmQyMjU1NGUiLCJtIjoibWFpbCIsImMiOiI1ZTVkN2QwMy00MmMwLTQ4YjItYjI4Mi0xM2M3YTM4MjMwZDAifQ). |
| 2024-10-23 | **2023 metais veiklą nutraukusių įmonių skaičius pasiekė rekordinį lygį – 31 400**. Šis skaičius yra didžiausias nuo 2013 m., kai buvo pradėtas registruoti. Uždarymo padidėjimas buvo stebimas visuose regionuose, išskyrus Pohjanma ir Pietų Savo provincijas. Daugiausiai užsidarė profesinių, mokslinių ir techninių paslaugų, mažmeninės prekybos ir statybų įmonės. 2/3 uždarytų įmonių buvo individualios | [Helsingin Sanomat](https://mundus-international.com/so/2ePAz1CNQ/c?w=0CxhoiVf79AyCcCPOlR-cZtf5MIn6wd0nkl2B-w9dTk.eyJ1IjoiaHR0cHM6Ly93d3cuaHMuZmkvdGFsb3VzL2FydC0yMDAwMDEwNzgyMDY5Lmh0bWwiLCJyIjoiNWJhNWUyM2ItYzk1MC00MmIyLWEzMjItZmJhMmEzNjkzMzA1IiwibSI6Im1haWwiLCJjIjoiNWU1ZDdkMDMtNDJjMC00OGIyLWIyODItMTNjN2EzODIzMGQwIn0) |
| 2024-10-22 | **Suomijos valstybės skola išaugo labiau nei bet kurioje kitoje ES šalyje** – valstybės skolos ir BVP santykis balandžio–birželio mėnesiais išaugo iki 80%. Tai reiškia 5,2% padidėjimą, palyginti su praėjusiais metais. Suomijos vyriausybė siekia pažaboti didėjančią skolą didindama mokesčius ir mažindama išlaidas, siekdama, kad iki 2027 m. biudžeto deficitas būtų ne didesnis kaip 1% BVP. Po Suomijos, valstybės skolos Estijoje, Latvijoje ir Lenkijoje taip pat ženkliai išaugo. | [Helsingin Sanomat.](https://mundus-international.com/so/a0PAtx0rp/c?w=OVZLAY_5QmnHY6GJBrHAGMQDzXcuKcplFfFkA0RAixs.eyJ1IjoiaHR0cHM6Ly93d3cuaHMuZmkvdGFsb3VzL2FydC0yMDAwMDEwNzc5MzQ0Lmh0bWwiLCJyIjoiYmMyNzQ2MGEtNDI1Yi00NDExLWI3ZjMtNzhiNWQ3NTBlYTZhIiwibSI6Im1haWwiLCJjIjoiNWU1ZDdkMDMtNDJjMC00OGIyLWIyODItMTNjN2EzODIzMGQwIn0) |
| 2024-10-28 | Su Prezidentu A. Stubbu valstybinio vizito į Kiniją vyko beveik trisdešimties Suomijos verslo lyderių delegacija, o tikslas – sustiprinti prekybinius santykius tarp dviejų šalių. **Pasak ekonomistų, prekyba su Kinija turi didelį potencialą, nepaisant dabartinių geopolitinių iššūkių.** Įžymios delegacijos įmonės yra „Nokia“, „Kone“ ir „Wärtsilä“. Pripažįstama, kad „Suomijos prekybos su Kinija iššūkis yra struktūrinis“, nes eksportas į Kiniją daugiausia koncentruojamas į mašineriją, o ne į plataus vartojimo prekes, kur Suomija galėtų pasižymėti. Suomijos ekonomikai ir toliau siekiant augimo, ekonomistai teigia, kad Suomijos ekonomika yra tokioje padėtyje, kai negalima sau leisti išmesti Kinijos siūlomų augimo galimybių. | [Hufvudstadsbladet](https://mundus-international.com/so/d5PBMtz5N/c?w=kNq8RSuWaB7gXdzf7VqizgOya9t8K-plDlvXqSacm2k.eyJ1IjoiaHR0cHM6Ly93d3cuaGJsLmZpLzIwMjQtMTAtMjgvc3Rvci1mb3JldGFnc2RlbGVnYXRpb24tYWtlci10aWxsLWtpbmEtbWVkLXN0dWJiLyIsInIiOiJkMzEzMDYwNS00YjRhLTQxNzMtYTA5ZC00MWFjOWEyYzAwNzIiLCJtIjoibWFpbCIsImMiOiI1ZTVkN2QwMy00MmMwLTQ4YjItYjI4Mi0xM2M3YTM4MjMwZDAifQ) |
| 2024-10-16 | **„Nokia“ gali tekti sumažinti savo pelningumo perspektyvą, o tai reikštų bendrovės nesėkmę**. „Nokia“ anksčiau prognozavo, kad jos pajamos pradės augti rudenį, tačiau jos konkurentas Švedijos „Ericsson“, kuris neseniai paskelbė stiprius rezultatus dėl augimo Šiaurės Amerikoje, dabar aplenkė „Nokia“ pelningumu. „Ericsson“ praėjusiais metais taip pat laimėjo didelę 5G sutartį su „AT&T“, palikdama „Nokia“ nuošalyje. Abi bendrovės susiduria su iššūkiais, nes telekomunikacijų operatoriai vėluoja investuoti, o tai lemia mobiliojo ryšio tinklų rinkos susitraukimą. Tačiau, nors „Nokia“ yra stipresnė fiksuotojo ryšio tinkluose, „Ericsson“ užima daug didesnę rinkos dalį mobiliojo ryšio tinkluose, ypač Šiaurės Amerikoje. Taip pat pranešta, kad „Nokia“ derasi dėl kelių milijardų JAV dol. vertės sandorio su Indijos telekomunikacijų operatoriumi „Bharti Airtel“. Skaičiuojama, kad sandorio, susijusio su „Bharti Airtel“ mobiliojo ryšio tinklo atnaujinimu, vertė viršija 2 mlrd. JAV dol. Tuo tarpu „Ericsson“ taip pat užsitikrino didelę investicijų dalį. Indija tebėra svarbi tinklo įrangos įmonių, tokių kaip „Nokia“, „Ericsson“ ir „Samsung“, rinka, nes telekomunikacijų operatoriai, tokie kaip „Bharti Airtel“, „Reliance Jio“ ir „Vodafone“, daug investuoja į tinklo modernizavimą.  | <https://www.hs.fi/talous/art-2000010762940.html>  |

Rengėjas (-ai):

LR ambasados Suomijoje trečiasis sekretorius Žymantas Mozūraitis, +358 9 661 78080 zymantas.mozuraitis@urm.lt